ಹುಡುಗನಾಗಿ ಬದಲಾದ ಖ್ಯಾತ ನಟಿ – ಸಿಕ್ಸ್ ಪ್ಯಾಕ್ ಫೋಟೋ ಶೇರ್

– ಸರ್ಜರಿ ಬಳಿಕ ಮರುಜನ್ಮ ಸಿಕ್ಕಂತಾಯ್ತು

ಲಂಡನ್: ಹಾಲಿವುಡ್ ಖ್ಯಾತ ನಟಿ ಎಲೆನ್ ಶಸ್ತ್ರಚಿಕಿತ್ಸೆ ಬಳಿಕ ಹುಡುಗನಾಗಿ ಬದಲಾಗಿದ್ದಾರೆ. ಸದ್ಯ ಹುಡುಗನಾಗಿ ಸಿಕ್ಸ್ ಮಾಡಿಕೊಂಡಿರುವ ಫೋಟೋವನ್ನು ಸೋಶಿಯಲ್ ಮೀಡಿಯಾದಲ್ಲಿ ಶೇರ್ ಮಾಡಿಕೊಂಡಿದ್ದು, ವೈರಲ್ ಆಗಿದೆ.

ಡಿಸೆಂಬರ್ 2020ರಲ್ಲಿ ಎಲಟ್ ಪೇಜ್ ಹೆಸರಿನಲ್ಲಿ ಹೊಸ ಇನ್‍ಸ್ಟಾಗ್ರಾಂ ಖಾತೆ ತೆರೆದಿರುವ ಎಲೆನ್ ಹುಡುಗನಾಗಿರುವ ಫೋಟೋಗಳನ್ನು ಅಭಿಮಾನಿಗಳ ಜೊತೆ ಹಂಚಿಕೊಳ್ಳುತ್ತಿದ್ದಾರೆ.

ನನ್ನ ಬಾಲ್ಯ ಎಲ್ಲ ಹುಡುಗಿಯರಂತೆಯೇ ಕಳೆಯಿತು. ಕಾಲೇಜಿನ ಸಮಯದಲ್ಲಿ ದೇಹದ ಬೆಳವಣಿಗೆಯಲ್ಲಿ ಸಹ ಅಸಹಜ ಬದಲಾವಣೆಗಳು ಕಂಡು ಬಂದವು. ಹಾಗಾಗಿ ಕಾಲೇಜಿನ ವೇಳೆ ಟಾಮ್ ಬಾಯ್ ಲುಕ್ ನಲ್ಲಿರಲು ಇಷ್ಟವಾಗುತ್ತಿತ್ತು. ಇತ್ತ ಹಾಲಿವುಡ್ ನಲ್ಲಿ ಸೂಪರ್ ಹಿಟ್ ಸಿನ್ಮಾಗಳು ನೀಡಿದ್ರೂ ನನ್ನೊಳಗಿನ ಬದಲಾವಣೆ ನನ್ನನ್ನು ಪ್ರಶ್ನೆ ಮಾಡಿತ್ತು. ನನ್ನ ಖಾಸಗಿ ಬದುಕು ಚಿಂತೆಯನ್ನು ತರಿಸಿತ್ತು ಎಂದು ಸಂದರ್ಶನದಲ್ಲಿ ಎಲೆನ್ ಹೇಳಿಕೊಂಡಿದ್ದರು.

2007ರಲ್ಲಿ ಜೂನೋ ಸಿನಿಮಾ ಪ್ರಚಾರ ವೇಳೆ ಆಸ್ಕರ್ ರೆಡ್ ಕಾರ್ಪೆಟ್ ನಲ್ಲಿ ಡಿಸೈನರ್ ಡ್ರೆಸ್ ಧರಿಸಿ ವಾಕ್ ಮಾಡಿದ್ದೆ. ಆದ್ರೆ ಆ ಫೋಟೋಗಳನ್ನ ನೋಡಲು ಇಷ್ಟವಾಗಲಿಲ್ಲ. ಅದೇ ರೀತಿ ಇಂಸೆಪ್ಷನ್ ಚಿತ್ರದ ವೇಳೆಯೂ ಧರಿಸಿದ ಕೆಲ ಬಟ್ಟೆಗಳಿಂದ ಪ್ಯಾನಿಕ್ ಆಗಿದೆ ಎಂದು ಎಲೆನ್ ಹೇಳಿದ್ದಾರೆ.

ಮಹಿಳೆಯರ ಡ್ರೆಸ್ ಗಳು ನನಗೆ ಯಾವತ್ತೂ ಕಂಫರ್ಟ್ ಆಗಿರಲಿಲ್ಲ. ಸರ್ಜರಿ ಬಳಿಕ ನನಗೆ ಮರುಜನ್ಮ ಸಿಕ್ಕಂತೆ ಆಯ್ತು. ಹುಡುಗಿಯಿಂದ ಹುಡುಗನಾಗಿ ಬದಲಾದಾಗ ಮಾನಸಿಕವಾಗಿ ನನ್ನೊಳಗೆ ಸಂಘರ್ಷ ಉಂಟಾಗಿತ್ತು. ಆ ಸಮಯದಲ್ಲಿಯೇ ತೃತೀಯ ಲಿಂಗಿಗಳ ಕಷ್ಟ ಅರಿತುಕೊಂಡೆ.

2014ರಲ್ಲಿ ಮೊದಲ ಬಾರಿಗೆ ಎಲೆನ್ ತಾವು ಲೆಸ್ಬಿಯನ್ ಎಂದು ಬಹಿರಂಗವಾಗಿ ಹೇಳಿಕೊಂಡಿದ್ದರು. 2018ರಲ್ಲಿ ಡ್ಯಾನ್ಸರ್ ಎಮ್ಮಾ ಪೋರ್ಟರ್ ಜೊತೆ ಮದುವೆ ಸಹ ಆಗಿದ್ದು, ಸದ್ಯ ವಿಚ್ಛೇಧನ ಪಡೆಯಲು ಮುಂದಾಗಿದ್ದಾರೆ. ಡಿಸೆಂಬರ್ 2020ರಲ್ಲಿ ಎಲಟ್ ಪೇಜ್ ಹೆಸರಿನಲ್ಲಿ ಇನ್‍ಸ್ಟಾಗ್ರಾಂ ಖಾತೆ ತರೆದು ನಾನು ತೃತೀಯ ಲಿಂಗಿ ಹುಡುಗನಾಗಿ ಬದಲಾಗಿರುವ ಬಗ್ಗೆ ತಿಳಿಸಿದ್ದರು.